Han undslap fangelejren og tilbagelagde næsten 500&nbsp;kilometer til byen [[Maputo|Lourenço Marques]] i det portugisiske [[Mozambique]] med hjælp fra en britisk minechef.<ref>Jenkins, pp. 55–62</ref> Hans flugt gjorde ham til en [[helt|national helt]] i Storbritannien, men i stedet for at tage hjem sluttede han sig igen til general Bullers hær, mens den marcherede for at undsætte briterne under [[belejringen af Ladysmith]] og erobringen af Pretoria.<ref>Jenkins, pp. 61–62</ref> Selv om han fortsatte som krigskorrespondent, blev han også officer i ''South African Light Horse''. Han var blandt de første britiske soldater, som red ind i [[Ladysmith]] og Pretoria. Det lykkedes ham og hans fætter, den 9. hertug af Marlborough, at komme til Pretoria før resten af hæren, og de forlangte og modtog 52 fængselsvagters overgivelse.<ref>Jenkins, pp. 62–64</ref>
Titler Politik Samfund Historie Erhvervsliv Maleri Kultur Videnskab Organisationer Uddannelsesinstitutioner Universiteter Videnskabelige_og_historiske_institutioner